สวัสดีค่ะ มีเรื่องอยากสอบถามเกี่ยวกับเต้านม อายุ 25 ปี คลำพบก้อนที่เต้านมด้านซ้าย จะมีอาการเจ็บด้านเดียวช่วงมีประจำเดือน พบและทำการอัลตราซาวด์ ผลออกมาว่ามีถุงน้ำในเต้านมประมาณ 20 ถุงเมื่อเดือนที่แล้ว ไม่มีเนื้อร้าย เพียงแค่แนะนำเรื่องอาหารการกินและออกกำลังกาย และนัด follow up อีกทีปีหน้าค่ะ แต่เมื่อวานสังเกตเห็นเต้านมด้านซ้าย บริเวณที่เจ็บบ่อยๆมีผื่นสีแดงๆขึ้นเป็นปื้น เป็นผื่นเรียบไม่นูนนะคะ ไม่มีอาการคันใดๆ อยากทราบว่าเป็นอาการปกติของการเป็นถุงน้ำในเต้านมหรือไม่คะ หรือควรไปตรวจซ้ำอีกครั้งหนึ่ง (พึ่งตรวจไปเมื่อเดือนเมษายน 65 มาค่ะ)
สวัสดีค่ะ อาการมีผื่นที่เต้านม เจ็บ ไม่คัน อาจจะเกิดจาก กลุ่มอาการผิวหนังอักเสบ เช่นโรคผื่นภูมิแพ้ผิวหนัง โรคผื่นระคายสัมผัส เต้านมอักเสบมักพบในหญิงให้นมบุตร การติดเชื้อราที่ผิวหนัง สภาพอากาศแห้งและเย็น โรคสะเก็ดเงิน หรือที่ร้ายแรงเช่นเป็นมะเร็งเต้านมชนิดอักเสบ เป็นมะเร็งเต้านมชนิดรุนแรงที่พบได้น้อยมาก โดยอาจทำให้ผิวบริเวณเต้านมเกิดผื่นแดง ช้ำ และมีอาการบวม เจ็บ หรือคันได้ถ้าเป็นผื่นแดงน้อยๆไม่มีอาการชัดเจน ก้อนที่มีอยู่ไม่ได้ใหญ่ขึ้น ก็อาจจะสังเกตอาการไปก่อน แต่แนะนำว่าให้ไปติดตามอาการกับแพทย์เรื่องก้อนในเต้านมต่อเนื่องทุกปี ถ้าคลำได้ก้อนที่ใหญขึ้น ผื่นลุกลาม คัน เจ็บมาก ให้กลับไปก่อนนัดในเบื้องต้นใช้น้ำเปล่าสะอาดล้างเบาๆภายนอก ไม่ไปแกะเกา ไม่ไปถูบริเวณที่เป็น รักษาความสะอาดบริเวณผิวหนังให้ดี